cyanic-selkie/wikianc huggingface dataset:
Logroñon verilöyly
Verilöyly
Muissa kaupungeissa verilöyly ei mennyt suunnitelman mukaan. Quiruba sai selville, että Sevilla de Oroon ja Huamboyaan ei ollutkaan hyökätty. Osa kapinallisista oli häipynyt, ja kapinajohtajan oli itse lähdettävä jatkamaan teurastusta. Kaupunkilaiset tiesivät varautua hyökkäykseen ja linnoittautuivat. Lopulta hyökkääjät murtautuivat sisälle Sevillaan: "Verilöyly jatkui kaupungin kaduilla ja aukioilla, kunnes yö koitti ja raakalaiset olivat saaneet kyllikseen. Lopulta he sytyttivät kaupungin tuleen ja vetäytyivät." de Velascon mukaan Vain neljäsosa Sevillan 25 000 asukkaasta selviytyi hyökkäyksestä. Nykyajan tutkimuksessa ei pidetä uhrien määrää näin suurena, mutta kaupunkien autioituminen on tosiasia.
Seuraukset
Espanjalaiset vetäytyivät verilöylyn jälkeen alueelta eivätkä uskaltautuneet viidakkoon. Myös shuarit vetäytyivät ja eristäytyivät muusta maailmasta satojen vuosien ajaksi. Vasta 1800-luvun puolivälissä he alkoivat käydä vaihtokauppaa. Vaihtoesineiden mukana tuli esille heidän tekemiään kutistettuja ihmispäitä (tsantsa), jotka vain lisäsivät heidän sotaista mainettaan.
Áchna
Áchna on kylä ja kyläyhdyskunta (koinótita) Famagustan alueella Kyproksen tasavallassa Kyproksen saarella. Pohjois-Kyproksen hallinnon puitteissa se kuuluu Gazimağusan alueeseen. Sen väkiluku on (2011).
pienoiskuva|vasen|240px|Vanhan Áchnan muistokirkko uudessa Áchnan kylässä. Kirkon arkkitehtuuri jäljittelee pakolaisleirin telttaa. Áchnan kylä sijaitsee Kyproksen itäosissa. Kylän alkuperäinen nimi on Áthna (Άθνα), mikä on mahdollisesti peräisin Athene-jumalattaren nimestä. Varsinainen Áchnan kylä on nykyisin autiokylä ja Turkin miehittämän Pohjois-Kyproksen puolella vuodesta 1974. Asukkaat ovat perustaneet uuden kylän, joka tunnetaan myös nimellä Dasáki Áchnas (Δασάκι Άχνας). Se sijaitsee vanhan kylän lähellä Ison-Britannian Dekéleian tukikohta-alueen puolella (35.03778°N, 33.78611°W).
Algebrallinen lukuteoria
Algebrallinen lukuteoria on lukuteorian osa-alue, joka tutkii algebrallisia lukuja. Nämä luvut ovat rationaalikertoimisen polynomiyhtälön juurten muodostama joukko. Algebrallinen lukukunta on rationaalilukujen äärellinen (ja siten algebrallinen) kuntalaajennus. Näissä kunnissa alkioita kutsutaan algebrallisiksi luvuiksi. Algebralliset kokonaisluvut käyttäytyvät jossain määrin kokonaislukujen tapaan, mutta esimerkiksi tekijöihinjako ei ole algebrallisten lukujen kohdalla yksikäsitteistä. Algebrallinen lukuteoria jakaantuu esimerkiksi Galois'n teorian, ryhmien kohomologiaan, luokkakuntateoriaan, ryhmien esitysteoriaan ja L-funktioihin.
Moni lukuteorian ongelman tutkiminen helpottuu kun lausekkeista otetaan jakojäännös modulo p, missä p on alkuluku. Tällöin ongelmaa voidaan tutkia äärellisissä kunnissa. Tätä prosessia kutsutaan lokalisoinniksi ja lokalisoinnin avulla saadaan määriteltyä p-adiset luvut. Lokalisointi ja p-adiset luvut ovat tärkeä algebrallisen lukuteorian osa-alue.
Tallari
Tallari on Kaustisella Kansantaiteenkeskuksessa päämajaansa pitävä Suomen ensimmäinen ja ainoa valtionavun piiriin kuuluva kansanmusiikkiyhtye. Tallari perustettiin vuonna 1986 Kansanmusiikkisäätiön, Yleisradion, Kaustisen kunnan ja Opetusministeriön yhteistyön hedelmänä. Tallari on saanut nimensä kuortanelaisen viulupelimannin Elias Tallarin mukaan.
Yhtyeen pitkäaikaisena pysyneen alkuperäiskokoonpanon muodostivat kansanmusiikin esittämisen, tutkimuksen ja koulutuksen parissa jo sukupolven mittaisen työrupeaman tehneet muusikot Ritva Talvitie (viulu, jouhikko, laulu ja 2-rivinen haitari), Antti Hosioja (haitarit ja kontrabasso), Risto Hotakainen (viulu, mandoliini, nyckelharpa, jouhikko ja laulu) ja Timo Valo (harmoni ja kontrabasso).
Yhtyeen alkuperäiskokoonpanoon valittiin kaikkiaan 14:stä hakijasta edellä mainittujen lisäksi Arto Järvelä (viulu), Hannu Lehtoranta (kansanomaiset puhaltimet) ja Anna-Kaisa Liedes (kanteleet). Lisäksi vakituisina avustajina yhtyeen alkutaipaleella toimi Leena Joutsenlahti (puupuhaltimet). Myöhemmin yhtyeen jäsenten lukumäärä ja kokoonpano on vaihdellut, ja Tallarissa ovat vuosien mittaan vaikuttaneet mm. Tellu Turkka, Liisa Matveinen, Anita Lehtola-Tollin, Pauliina Kumpulainen ja Arto Anttila.
Yhtye koki sukupolvenvaihdoksen keväällä 2019 viimeisen alkuperäisjäsenen Ritva Talvitien jäätyä eläkkeelle 32 vuoden Tallari-uran jälkeen. Vuosina 2013 ja 2014 yhtyeeseen liittyneiden Katri Haukilahden (viulu, avainviulu, laulu) ja Sampo Korvan (multi-instrumentalisti) seuraan valittiin kaksivuotiskaudeksi muusikot Arto Järvelä ja Esko Järvelä.
Tallari esittää suomalaista kansanmusiikkia sen kaikissa ilmenemismuodoissa. Ohjelmasta löytyy erilaisia produktioita, omia sävellyksiä, läpileikkauksia historiallisen ja tämän päivän kansanmusiikin ilmiöistä, mestaripelimannien ja -laulajien ohjelmistoja ja tyylejä havainnollistavia konserttikokonaisuuksia ja soivia kansansoitinesittelyjä. Ohjelmakirjoon kuuluvat myös kirkkokonsertit, häämusiikki, ohjelmamusiikki erilaisiin perhejuhliin, sekä vanhaa tanssimusiikkia.
Tallari toimii myös kansanmusiikin kouluttajana Ala-Könni-opistossa, Kaustisen musiikkilukiossa, Keski-Pohjanmaan konservatoriossa ja ammattikorkeakoulussa sekä yhteistyössä Suomen Kansanmusiikkiliiton ja muiden alan yhteisöjen kanssa.
Ropczycen-Sędziszówin piirikunta
Ropczycen-Sędziszówin piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 74 515. Piirikunta on jaettu viiteen maalaiskuntaa, jotka ovat Iwierzyce, Ostrów, Ropczyce, Sędziszów Małopolski, Wielopole Skrzyńskie ja niissä on kylien lisäksi kaksi kaupunkia; Ropczyce ja Sędziszów Małopolski.
Ropczycen-Sędziszówin piirikunnan pinta-alasta arviolta 25,2 prosenttia oli metsän peitossa vuonna 2018.
Ropczycen-Sędziszówin piirikunnan työttömyysaste oli vuoden 2018 lopussa 10,2 prosenttia. Luku on huomattavan suuri koko Puolan työttömyysasteeseen verrattuna. vasen|pienoiskuva|220px|Piirikunnan väestöpyramidi 2014. Vuoden 2019 lopussa Ropczycen-Sędziszówin piirikunnassa arvioitiin olevan 74 515 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 73 001 ja sen ennakoidaan vuoteen 2050 mennessä pienenevän 70 638 asukkaaseen. Alle 18-vuotiaiden arvioitiin vuoden 2019 lopussa muodostaneen 20,3 prosenttia piirikunnan väestöstä, työikäisten 61,5 prosenttia ja eläkeikäisten 18,3 prosenttia väestön keski-iän ollessa 39,6 vuotta. Elävänä syntyneiden määrä oli vuonna 2019 yhteensä 837 lasta.
Matt Kuchar
Matthew Gregory Kuchar (s. 21. kesäkuuta 1978 Winter Park, Florida) on yhdysvaltalainen golfin olympiamitalisti. 194 senttimetriä pitkä ja 86 kilogrammaa painava Kuchar siirtyi ammattilaiseksi vuonna 2000 ja kilpailee nykyään PGA Tourilla.
Kuchar saavutti pronssia vuoden 2016 kesäolympialaisista Rio de Janeirosta. Major-turnauksissa Kuchar on sijoittunut parhaimmillaan jaetulle kolmannelle sijalle vuoden 2012 The Mastersissa. Ensimmäisen voittonsa PGA Tourilla Kuchar saavutti vuonna 2002.
Catherine Bagration
Catherine Bagration ,venäjäksi Екатерина Павловна Багратион, syntyjään Skavronskaja (7. joulukuuta 1783 Napoli -21. toukokuuta tai 2. kesäkuuta 1857 Venetsia) oli venäläinen aatelisnainen ja omana aikanaan tunnettu vapaamielisestä elämäntyylistään. Historian lehdille hän on jäänyt Itävallan ulkoministerin ja kanslerin Klemens von Metternichin rakastajattarena.
Catherine Bagrationin isä oli Venäjän suurlähettiläs Napolissa, joten tytär oppi jo nuorena toimimaan diplomatian maailmassa. Kun hän oli 17-vuotias tsaari Paavali I määräsi hänet menemään naimisiin georgialaistaustaisen kenraali Pjotr Bagrationin kanssa. Aviopuolisoilla oli ikäeroa kaksikymmentä vuotta. Puolisoilla ei ollut kovinkaan paljon yhteistä ja Catherine Bagration vietti paljon aikaa Wienissä ja Karlsbadissa. Liitto jäi lapsettomaksi.
José María Massia
José María Massia (30. joulukuuta 1815 – 15. tammikuuta 1902) oli espanjalaissyntyinen roomalaiskatolinen piispa. Hänet nimitettiin 17. syyskuuta 1875 Lojan hiippakunnan johtoon Ecuadoriin, ja piispaksi konsekroinnin suoritti 21. syyskuuta 1876 Francisco Orueta y Castrillón, jota avusti Juan María Ambrosio Huerta.
Catherine Bagration
Vuonna 1814 Catherine Bagrationista tuli leski. Hän oleskeli Wienissä siellä järjestetyn kuuluisan kongressiin aikana ja aloitti rakkaussuhteen Klemens von Metternichin kanssa. Jo tätä ennen hän oli herättänyt kaupungissa huomiota salongillaan, jossa kävivät "kaikki", aina diplomaateista paikallisiin pankkiireihein. Epäillään, että hän oli suhteen alkaessa Venäjän hovin palveluksessa tehtävänään saada von Metternich myötämieliseksi Venäjän tsaarin pyrkimyksille.Ennen suhteen alkua Bagration oli ehtinyt saada Wienin seurapiireissä nimen "alaston enkeli". Olivat motiivit suhteen solmimiselle mitkä tahansa, sitä kesti kymmenen kuukautta ja siitä syntyi tytär.
Tytär sai nimekseen Marie-Clementine Bagration ja von Metternich tunnusti isyytensä.
Wienin kongressin jälkeen ruhtinatar muutti Pariisiin, missä eli ylellistä elämää pitäen myös salonkia, missä kuuluisuudet vierailivat. Hänen elämästään tiedetään paljon, sillä Ranskan hallituksen agentit varjostivat häntä. Salongissa vierailivat Stendhal, Benjamin Constant ja Balzac monien muiden julkisuuden henkilöiden ohella. Myös Victor Hugo mainitsee sen teoksessaan "Kurjat".
Vuonna 1830 brittiläinen kenraali ja diplomaatti Sir John Hobart Caradoc solmi avioliiton Catherinen Bagrationin kanssa, joka oli miestään 15 vuotta vanhempi. Lapsettomaksi jäänyt liitto päättyi avioeroon. Catherine Bagration oli perinyt suuren jalokivikokoelman, jota myymällä hän rahoitti vanhana elämänsä. Hän kuoli ollessaan matkalla Venetsiassa.
Ignacio Gregorio Larrañaga Lasa
Ignacio Gregorio Larrañaga Lasa (4. lokakuuta 1892 Aldaba – 18. helmikuuta 1975) oli espanjalaissyntyinen roomalaiskatolinen piispa. Hänestä tuli kapusiini vuonna 1902, ja hän sai pappisvihkimyksensä 19. huhtikuuta 1919. Hänet nimitettiin Pingliangin prefektiksi Kiinaan 29. huhtikuuta 1930 ja 25. kesäkuuta 1950 sen piispaksi. Piispaksi konsekroinnin suoritti 1. lokakuuta 1950 Antonio Riberi, jota avustivat Simon Zhu Kai-min ja Ignatius Kung Pin-mei.
Antenni (lehti)
Antenni oli vuosina 1965–1973 julkaistu radio- ja tv-lehti. Sen edeltäjiä olivat Radiokuuntelija (1936–1961) ja Radiokuuntelija-tv (1961–1965). Lehti ilmestyi kerran viikossa ja sitä julkaisi Yhtyneet Kuvalehdet Oy.
Historiaa
Suomessa ilmestyi Radio-lehti vuosina 1924–1928 ja Suomen Yleisradion julkaisema Yleisradio-lehti vuosina 1927–1931. Yleisradion seuraajana ilmestyi 1931–1932 Erkki Valan päätoimittama Radiomailma. .
Radiokuuntelija-lehden perusti vuonna 1936 L. M. Viherjuuri. Hän toimi lehden päätoimittajana vuoteen 1954 asti, ja myöhempiä päätoimittajia olivat Ilmari Kohtamäki 1955–1961 ja Urpo Virkkunen (Radiokuuntelija-tv) 1961–1965. Virkkunen jatkoi myös Antennin päätoimittajana koko sen julkaisuajan.
Jakob Flachsenius
Jakob Flachsenius (1633 Vehmaa – 18. helmikuuta 1694 Turku) oli filosofi, professori ja Turun akatemian rehtori 1673–1674 sekä 1682–1683.
Flachseniuksen vanhemmat olivat Länsi-Götanmaalla syntynyt ratsutilallinen Henrik Henrikinpoika ja Margareta Jaakontytär ja hänen veljensä Turun akatemian professori ja rehtori Johan Flachsenius. Hän opiskeli Turussa ja Uppsalassa, valmistuen maisteriksi 1656. Turun akatemian eli yliopiston sihteeri hänestä tuli 1658, logiikan ja metafysiikan professori 1665. Teologisen tiedekunnan professoriksi hän siirtyi 1679 ja teologian tohtoriksi hänet vihittiin 1689. Flachseniuksen huomattavin teos oli yhteensä 37 väitöskirjana ilmestynyt ja 1678 lopullisesti valmistunut Collegium logicum, joka kuului aristotelelais-skolastiseen filosofiseen koulukuntaan ja jossa hän hylkää kartesiolaisen filosofian ja polemisoi ramismia vastaan. Teologina Flachseniusta pidettiin jyrkän puhdasoppisena. Palkkapitäjänsä Liedon kirkkoherra hän oli 1679, Maarian kirkkoherra 1684, Turun tuomiokirkkoseurakunnan ja Kaarinan kirkkoherra sekä tuomiorovasti 1687.
Dick Haymes
Richard Benjamin Haymes (13. syyskuuta 1918 Buenos Aires, Argentiina – 28. maaliskuuta 1980 Los Angeles, Kalifornia, Yhdysvallat) oli argentiinalainen laulaja ja näyttelijä. Hän kävi koulunsa Ranskassa, Sveitsissä ja Englannissa ja muutti Yhdysvaltoihin vuonna 1936. Haymes aloitti siellä ensin radiokuuluttajana. Hän siirtyi pian laulajaksi ja esiintyi muun muassa Tommy Dorseyn, Harry Jamesin ja Benny Goodmanin orkestereissa. Kahdessa ensimmäisessä hän korvasi laulajana Frank Sinatran.
Jakob Flachsenius
Flachseniuksen puoliso vuodesta 1668 oli Susanna Meisner.
Dick Haymes
Vuonna 1943 Haymes solmi elokuvasopimuksen 20th Century Foxin kanssa ja näytteli pääosan useissa elokuvissa, mutta ei koskaan saavuttanut suurta suosiota näyttelijänä. Toisen maailmansodan aikana Haymes rekisteröityi ulkomaalaiseksi välttääkseen asepalveluksen ja luopui oikeudestaan tulla Yhdysvaltain kansalaiseksi. Haymesin palatessa Lontoosta 1953 hänet karkotettiin maasta. Karkotuspäätös peruttiin myöhemmin, mutta Haymesin ura ei koskaan palannut ennalleen.
Haymes oli kuudesti naimisissa. Hänen puolisoitaan olivat muun muassa näyttelijät Joanne Dru, Rita Hayworth ja Nora Eddington ja laulaja Fran Jeffries. Haymes on saanut tähden Hollywood Walk of Famelle.
Urpalanjoki
Urpalanjoki on Suomessa Etelä-Karjalan Luumäellä alkava, Lappeenrannassa, Kymenlaakson Miehikkälässä ja Venäjän Leningradin alueen Viipurin piirissä virtaava 73 kilometriä pitkä joki, joka muodostaa lähes koko Urpalanjoen vesistön 97 kilometriä pitkän pääuoman. Joki laskee Suomenlahteen entisessä Virolahteen kuuluneessa Ala-Urpalan kylässä.
Joen kulku
Urpalanjoki ei ole yhtenäinen virtavesiuoma, sillä se laskee usean järven kautta. Joen alkukohdan ja joensuun vesireitti on 89,9 kilometriä pitkä, mutta keskijuoksulla siitä on järviosuuksia 16,9 kilometriä. Jokiosuuksien yhteenlaskettu pituus on siten 72,9 eli 73 kilometriä. Joki alkaa Luumäellä sijaitsevasta Urpalonjärvestä, joka sijaitsee 60,2 metriä mpy. Sen luusua sijaitsee pohjoisrannassa ja se virtaa aluksi 14 kilometriä peltovoittoista maisemaa länteen päin, missä siihen yhtyy Haimilan ja Husulan välisellä seudulla idästä tuleva Kirkkojoki. Samalla Urpalanjoki kääntyy kohti etelää, minne se suuntaa peltomaisemissa laajasti kaarteilleen. Joki virtaa melko tasaisena seuraavat 26 kilometriä. Salajärven kohdalla joki kääntyy hetkeksi lounaiseen suunta, mutta kääntyy sitten takaisin eteläiselle ja metsäiselle reitille. Tämä tapahtuu Karhunkylän kohdalla, kun samalla luoteesta tuleva Saarenoja yhtyy siihen oikealta. Joki ylittää kuntarajan Lappeenrannan puolelle ja kääntyy virtaamaan kymmeneksi kilometriksi kaakon suuntaan. Tällä osuudella alkaa Perä-Kasarista joen koskisin osuus, joka jatkuu Kaitainin kylään asti ja jossa joki putoaa noin 25 metriä. Joki käy nopeasti Kasarinjärven rannassa kääntymässä ja toimii sen jälkeen kahdeksan kilometriä Miehikkälän ja Lappeenrannan välisenä kuntarajana. Tällä jokiosuudella siihen yhtyy pohjoisesta tuleva Ihakselanjoki vasemmalta puolelta. Urpalanjoki kääntyy nyt virtaamaan etelään, jossa se ennen Kaitaita virtaa Lastenlammen läpi ja laskee Pitkäjärveen ja Suurijärveen. Vesireitti tulee Lastenlammessa väliaikaisesti takaisin Miehikkälän puolelle, mutta palaa Suurjärvellä takaisin Lappeenrantaan. Pääuoma tekee järvissä kahdeksan kilometrin vesireittiosuuden ja laskee Joutsenkosken vesivoimalan läpi. Voimalasta on puoli kilometriä Väkevänjärveen ja Salajärveen, joissa vesireitti kulkee noin viisi kilometriä. Salajärvessä siirrytään kuntarajasta Miehikkälän puolelle ja joki kääntyy ennen Venäjän rajaa läntiseen suuntaan. Joki levenee Kuokkajärveksi ja päätyy Kavalansalmen jälkeen Muurikkalassa Kavalanjärveen. Muurikkalassa on Myllykoskessa pato. Urpalanjokeen yhtyy vielä Ravinsaara sekä valtionrajan tuntumassa Venäjän puolelta tuleva Kanaoja ja Suomen puolelta tuleva Tourusoja. Joella on Venäjällä vielä matkaa 13,9 kilometriä matkaa Suomenlahteen (joskus ilmoitetaan 15 km ). Pian rajan jälkeen se virtaa Ylä-Urpalan kylän läpi. Kylässä se alittaa valtatien E18 (A-181) ja jatkaa sitten etelään päin. Joki laskee mereen entisessä Ala-Urpalan kylässä. Kylä sijaitsi lahden pohjukassa.
Hydrologiaa
Urpalanjoen mittauspiste sijaitsee Muurikkalassa. Siellä on mitattu joen keskivirtaamaksi (MQ) 3,6 kuutiometriä sekunnissa. Urpalanjoella on Venäjän Federaation vesistörekisterissä tunnusnumero 01040300512102000007969.
Luontoarvoja
Urpalanjoen vedenlaatua tarkkaillaan Suomessa säännöllisesti. Vesi on ravinteikasta, sameaa, humuspitoista ja rautapitoista. Vedenväri on melko tummaa. Joen ekologinen tila on vuonna 2004 luokiteltu välttäväksi. Jokea kuormittaa eniten haja-asutus, turvetuotanto ja maa- ja metsätalouden toimet. Lisäksi Taavetin jätevedenpuhdistamo laskee vetensä Kirkkojokeen, josta ne päätyvät Urpalanjokeen. Joen yläjuoksulla vesi on likaisempaa kuin alajuoksulla lähellä Venäjän rajaa. Toisaalta vuonna 2009 annettiin joensuussa joen tilaksi ”saastunut”. Joen happamuustasot olivat laskeneet alle pH 6,5. Ravinnepitoisuudet olivat typen osalta 660–1 900 mikrogrammaa litrassa vettä ja fosforin osalta 33–123 mikrogrammaa litrassa. Nämä ovat rehevöityneen vesistön arvoja.
Joutsenkosken vesivoimalaitos, joka toimii Suurjärven luusuassa, katkaisee vaelluskalojen nousun yläjuoksulle kokonaan. Urpalanjokea on vuosina 1986–1993 perattu voimalalta yläjuoksulle päin 45 kilometrin matkalta. Urpalonjärven säännöstelypadon lisäksi rakennettiin 11 pohjapatoa. Joen perkaus on monin paikoin lisännyt veden virtausta ja aiheuttanut yläjuoksulla vedenvähyyttä.
Urpalanjoki on ollut hyvä meritaimenjoki, mutta joen nousuesteet, perkaukset ja vedenlaadun heikkeneminen ovat hävittäneet meritaimenet Suomen puolelta. Venäjän puolelta nousee vielä saunnaisesti meritaimenia, mutta Suomessa ne voivat edetä enää Joutsenkoskelle asti. Joessa on viihtynyt aikaisemmin myös merilohi. Yläjuoksulla Kirkkojoessa elää vielä Luutajoelta 1990-luvulla tuotu taimenkanta. Joesta tavataan myös nahkiaisia sekä ankeriasta ja harjusta, joista viimeksi mainitut ovat istutuksen tuottamia kalakantoja.
Joen vedenlaadusta on tehty yhteenveto 2000-luvun kahdelta ensimmäiseltä vuosikymmeneltä. Yhteenvedon mukaan vedenlaatu on Kirkkojoessa heikkoa ja se vaikuttaa selvästi Urpalanjokeen. Yläjuoksun vaikutukset alajuoksun vedenlaatuun kuitenkin heikkenevät etäisyyden kasvaessa. Tilanne on ollut kaksi vuosikymmentä lähes samanlainen.
Historiaa
Joen Urpalanjoen nimi esiintyy ensimmäisen kerran Karjalan ja Inkerinmaan kartassa vuosilta 1741–1743. Venäläiset kutsuivat jokea Urpalaksi (река Урпала), mutta vuonna 1948 suoritettiin Leningradin alueella laajempi paikannimien venäläistäminen. Joki nimettiin silloin Sergaksi.
Urpalanjoen vesistö
Urpalanjoen vesistön valuma-alueen pinta-ala on 557,34 neliökilometriä, josta 467,18 neliökilometriä kuuluu Suomelle ja 90,16 neliökilometriä Venäjälle. Suomenpuolisen valuma-alueen järvisyys on 5,32 %. Vesistön valuma-alue on noin 50 kilometriä pitkä ja suurimmillaan 30 kilometriä leveä. Valuma-alueen alajuoksun leveydet ovat kuitenkin alle 15 kilometriä. Valuma-alue ulottuu sekä Etelä-Karjalan että Kymenlaakson maakunnissa Miehikkälän, Lappeenranna ja Luumäen kuntiin.
Agía Varvára (Nikosia)
Agía Varváran kylä sijaitsee Kyproksen keskiosissa noin 22 kilometriä etelään pääkaupunki Nikosiasta. Kylä on rakennettu noin 310 metrin korkeuteen merenpinnasta laskettuna. Kylä on saanut nimensä sen Pyhän Barbaran (Agía Varvára) kirkosta ja ikonista.
Cecil Brown
Cecil Brown (14. syyskuuta 1907 – 25. lokakuuta 1987 Los Angeles, Kalifornia) oli yhdysvaltalainen toimittaja. Hän oli yksi Murrow’s Boysina tunnetun radiotoimittajaryhmän jäsenistä, jotka Edward R. Murrow palkkasi CBS:lle toisen maailmansodan alkaessa raportoimaan Euroopan tapahtumista. Brown aloitti tehtävässään helmikuussa 1940 vastuualueenaan Italian tapahtumista uutisointi. Myöhemmin hänet karkotettiin Italiasta, ja hän siirtyi raportoimaan sotatapahtumista muun muassa Jugoslaviassa, Unkarissa, Syyriassa, Egyptissä, Kreetalla ja Libyassa.
Brown lähti 8. joulukuuta 1941 mukaan taisteluristeilijä HMS Repulsen matkalle, jonka tarkoituksena oli kohdata Malesiaan matkalla olleet japanilaisalukset. Repulse joutui kuitenkin japanilaisten lentokoneiden upottamaksi. Brown pelastettiin merestä, ja hän päätyi lopulta Australiaan. Myöhemmin hän raportoi muun muassa japanilaisten pommituksista Jaavan saarella. Toisen maailmansodan jälkeen Brown palasi Eurooppaan. Hän raportoi Korean sodasta vuonna 1952 ja vuosina 1958–1962 hän oli NBC:n Itä-Aasian toimituspäällikkönä. Palattuaan Yhdysvaltoihin hän siirtyi KCET:n palvelukseen ja toimi opettajana. Brown jäi eläkkeelle 1980.
Brown sai Peabody-palkinnon ja hänellä on tähti Hollywood Walk of Famella.
Agía Varvára
Agía Varvára (, ”Pyhä Barbara”) voi viitata seuraaviin paikkoihin:
Dungenessin rautatieasema
Dungenessin rautatieasema on kapearaiteisen Romney, Hythe and Dymchurch Railwayn liikennepaikka ja rautatien eteläinen pääteasema. Se sijaitsee Dungenessin niemellä Romney Marshin alueella Kentin kreivikunnassa Englannissa.
Dungeness on yksi harvoja käytössä olevia paluusilmukassa sijaitsevia rautatieasemia Englannissa. Paluusilmukkaraidejärjestelyn ansiosta liikennepaikalle saapuvat junat voivat jatkaa matkaansa paluusuuntaan ilman, että veturia tarvitsee irrottaa junasta tai kääntää kääntöpöydällä.
Dungenessin asemalla on kaksi lipputoimistoa, joista toinen on käyttämättömänä. Lisäksi asemalla on kauppa, laaja kahvila ja ravintola, saniteettitilat ja odotuskatos. Höyryvetureita varten asemalla on lisäksi vesitorni. Virallisesti asemalla on vain yksi laituriraide, joskin myös laituritonta sivuraidetta käytetään kesäaikana junien lähtöraiteena.
Francisco de Paula Rodrigues Alves
Francisco de Paula Rodrigues Alves, ( portugali ääntäminen:   <span class="IPA" title="Representation in the International Phonetic Alphabet (IPA)">[frɐˈsisku di ˈpawlɐ roˈdriɡis ˈawvis] ; 7. heinäkuuta 1848 – 16. tammikuuta 1919) oli brasilialainen poliitikko, joka ensin toimi São Paulon osavaltion kuvernöörinä vuonna 1887, sen jälkeen valtiovarainministerinä 1890-luvulla. Rodrigues Alves valittiin Brasilian presidentiksi vuonna 1902 ja hän palveli tässä tehtävässä vuoteen 1906.
Presidenttikaudellaan hän uudisti Brasilian pääkaupunki Rio de Janeiroa ja paransi sen terveysoloja. Kaupunki pääsi eroon sitä piinanneesta keltakuumeesta. Hänet valittiin presidentiksi toiselle kaudelle vuonna 1918, mutta hän kuoli ennen kuin ehti astua virkaansa, 16. tammikuuta 1919. Seuraajaksi nousi varapresidentti Delfim Moreira.
Need for Speed III: Hot Pursuit
Need for Speed III: Hot Pursuit on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna 1998.
Sapfo-maalari
Sapfo-maalarin tekemiksi on tunnistettu ainakin 95 eri vaasia. Suurin osa niistä on lekyyttejä ja tehty valkopohjatekniikalla. Hän maalasi myös joitakin suurempia vaaseja sekä muun muassa epinetroneita. Sapfo-maalarin ei tiedetä käyttäneen aikansa suosituinta tekniikkaa punakuviotekniikkaa, mutta hän teki joitakin vaaseja harvinaisemmalla Six-tekniikalla.
Lauri (Seitsemän veljestä)
Lauri on Aleksis Kiven luoma kuvitteellinen henkilö. Hän on yksi keskushenkilöistä Kiven klassikkoromaanissa Seitsemän veljestä, joka julkaistiin 1870. Lauri on Timon kaksosveli, heistä jälkimmäisenä syntynyt. Lauria vanhempia on koko veljessarja Eeroa lukuun ottamatta.
Henkilökuva
Fyysisesti Lauri on veistetty koko lailla samasta puusta kuin kuusi veljeään: häntä kuvataan harteikkaaksi, keskimittaiseksi ja iholtaan ruskeaksi. Hänen hiuksensa ovat kankeat ja hampunkarvaiset. Kivi luonnehtii hänet introvertiksi: hän on hiljainen, omalaatuinen ja syrjään vetäytyvä taiteilijasielu, joka sanoo lyhytsanaisen mielipiteensä usein vain kysyttäessä. Hän jättäytyy mielellään pois muiden veljesten puuhista ja menee touhuilemaan omiaan metsään. Kivi kuvaa Laurin älykkäänä. Lauri viihtyy hyvin Eeron seurassa ja oppii lukemaan veljeksistä toisena – heti Eeron jälkeen. Suuressa tentissä rovastin luona Lauri osoittautuu jopa Toukolan kylän parhaaksi lukijaksi. Lauri on myös veljessarjan tarkin ampuja ja käsistään taitava, hän valmistaa tarvekalut käppyräisistä puunkappaleista. Laurille on tyypillistä, että hän muistaa itseensä kohdistetut loukkaukset.
Siivona ja rauhallisena pidetty Lauri purkaa patoutunutta katkeruuttaan muita veljeksiä kohtaan juotuaan viinaa Hiidenkivellä, jonka päälle veljekset ovat paenneet Viertolan vauhkoa härkälaumaa, ja uhkaa tulla tuupatuksi alas härkien sekaan.
Ajatus muutosta Impivaaraan – Jukolan suurtilan takamaille – on Laurin. Jo romaanin alussa hän kertoo suunnitelleensa muuttoa korpeen. Seitsemän veljeksen kollektiiviin Laurin siteet ovat muita löyhemmät. Hän on myös ainoa veljeksistä, joka ei tunne mielenkiintoa Venlaan. Hän ei myöskään osallistu veljesten juopotteluun luvussa kymmenen, vaan pitää Hiidenkivellä tekemänsä raittiuslupauksen: "Lauri yksin ei liittynyt tuohon hummaukseen. Muistellen hurjapäistä humalaansa Hiidenkivellä, oli hän tehnyt päätöksen jalon ja pyhän, ettei sinä ilmoisna ikänä laskisi huulillensa juovuttavaa juomaa; ja piti hän myös päätöksensä."
Teatteri
Laurin osan ovat tehneet lukuisat näyttelijät vuodesta 1898 alkaen, jolloin Seitsemän veljestä sai kantaesityksensä Suomalaisessa Teatterissa. Ensimmäinen Lauri-näyttelijä oli Onni Savola. Tunnettuja Laureja 1900-luvun näyttämötuotannoissa olivat muun muassa Eino Kaipainen, Kullervo Kalske , Kaarlo Saarnio ja Pentti Viljanen. Esko Salminen näytteli Laurin 1960-luvulla Suomen Kansallisteatterissa. Ritva Holmberg dramatisoi ja Kalle Holmberg ohjasi 1970-luvulla Turun kaupunginteatterissa maineikkaan tulkinnan Seitsemästä veljeksestä. Siinä Laurina oli Ilari Paatso.
2000-luvulla Lauria ovat näytelleet muun muassa Janne Kallioniemi Lahden kaupunginteatterissa ja Jarkko Lahti Tampereen Työväen Teatterissa. Priit Pedajasin ohjaamassa Helsingin Kaupunginteatterin uustulkinnassa syystalvella 2012 Lauria näytteli Karl-Andreas Kalmet.
Turun kaupunginteatteriin veljekset palasivat vuonna 2017 Lauri Maijalan dramatisoimassa ja ohjaamassa tulkinnassa. Laurina nähtiin tuolloin Jonas Saari. Samana vuonna myös Ryhmäteatteri teki menestyksekkään tulkintansa Seitsemästä veljeksestä. Laurina oli Miro Lopperi.
Elokuva ja televisio
Wilho Ilmarin elokuvassa Seitsemän veljestä (1939) Lauria näyttelee Unto Salminen. Jouko Turkan televisiosarjassa Seitsemän veljestä (1989) salojen kätköissä viihtyvää Lauria näytteli Pertti Koivula.
Anberlinin diskografia
Anberlin on vuonna 2002 perustettu alternative rock -yhtye, joka on kotoisin Winter Havenista, Floridasta. Vuodesta 2007 lähtien yhtye on koostunut laulaja Stephen Christianista, basisti Deon Rexroatista, kitaristi Joseph Milliganista, rumpali Nathan Youngista ja rytmikitaristi Christian McAlhaneysta.
David Janssen
David Janssen (synt. David Harold Meyer, 27. maaliskuuta 1931 Naponee, Nebraska – 13. helmikuuta 1980 Malibu, Kalifornia) oli yhdysvaltalainen näyttelijä.
Jansen solmi vuonna 1950 sopimuksen Universalin kanssa. Hänen tuon ajan elokuviinsa kuuluvat muun muassa Francis kadettikoulussa (1952) ja Helvettiin ja takaisin (1955). Janssen sai vuonna 1957 nimiroolin etsiväsarjassa Richard Diamond, Private Detective. Hän näytteli sarjassa kolmen vuoden ajan. Vuosina 1963–1967 Janssen näytteli pääroolin tohtori Richard Kimblenä televisiosarjassa Takaa-ajettu, mistä roolista hän sai Golden Globe -palkinnon. Jansen on saanut tähden Hollywood Walk of Famelle.
Ducati 848
thumb|Ducati 848 Ducati 848 on Ducatin valmistama urheilullinen moottoripyörämalli. 848 tuli markkinoille vuonna 2008 Ducati 1098:n pienemmäksi sisarmalliksi. Pyörässä on Ducatille luontenomainen kaksisylinterinen 90° V-moottori. Jarruina mallissa on Brembon valmistamat levyjarrut. Jousitus on Showan valmistama, ja etuhaarukan halkaisija on 43 mm. Takahaarukka on yksipuolinen. Pyörässä on tiedonkeruujärjestelmä, jolla nopeudet, moottorin kierrosluvut, lämpötilat ja ajetut ratakierrokset voi analysoida myöhemmin tietokoneella.
Vaikka sen moottori onkin 849 cm³ niin on malli nimetty 848:ksi, ilmeisesti edellisten 749 ja 999 mallien heikomman suosion vuoksi ei haluttu yhtäläisyyksiä.
José de Haas
José de Haas (4. tammikuuta 1877 Eersel – 1. elokuuta 1956) oli alankomaalaissyntyinen roomalaiskatolinen piispa. Hänet vihittiin fransiskaanien papiksi 9. maaliskuuta 1902 ja nimitettiin Araçuaín hiippakunnan johtoon Brasiliaan 20. maaliskuuta 1937. Piispaksi konsekroinnin suoritti 25. heinäkuuta Benedetto Aloisi Masella, jota avustivat Serafim Gomes Jardim da Silva ja Eduardo José Herberhold. De Haas kuoli 79-vuotiaana virassa.
Fångad av en stormvind
Fångad av en stormvind oli vuoden 1991 Eurovision laulukilpailun voittajakappale. Sen esitti Carola Häggkvist ruotsiksi ja se toi Ruotsille maan kolmannen euroviisuvoiton.
Kappale sai 146 pistettä tullen tasapisteisiin Ranskan kanssa. Tasapistetilanteen takia voittaja jouduttiin ratkaisemaan sillä, kumpi on saanut enemmän suuria pisteitä. Sekä Ruotsi että Ranska olivat saaneet neljä kertaa täydet kaksitoista pistettä, Ruotsi oli kuitenkin saanut kymmenen pistettä viisi kertaa ja Ranska vain kaksi, joten Ruotsin kappale voitti kilpailun.
Kappaleesta tehtiin myös englanninkielinen versio, mutta se menestyi kaupallisesti huonosti.
Need for Speed: Porsche Unleashed
Need for Speed: Porsche Unleashed on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna 2000 sekä Game Boy Advancelle 2004.
Chiune Sugihara
thumb|upright|Chiune Sugihara thumb|Sugiharalle vuonna 1995 paljastettu muistomerkki [[Vilnassa.]] Chiune Sugihara (1900–1986) oli japanilainen diplomaatti, joka toimi toisen maailmansodan alussa maansa varakonsulina Liettuan silloisessa pääkaupungissa Kaunasissa. Sugihara pelasti muutaman viikon aikana vuonna 1940 tuhansia juutalaisia natsien vainoilta.
Harbinissa Sugihara erosi ensimmäisestä, japanilaisesta vaimostaan ja meni naimisiin Klavdija Semjonovna Apollonovan kanssa. Hän kääntyi myös ortodoksisuuteen ja hänet kastettiin nimellä Sergei Pavlovitš.
Kun Saksa hyökkäsi Puolaan syksyllä 1939, monia juutalaisia pyrki Liettuan kautta ulkomaille. Sugihara järjesti heille Japanin viisumeita rautatiematkalle Siperian halki Vladivostokiin. Silloinen Alankomaiden Liettuan-suurlähettiläs ja kunniakonsuli olivat puolestaan myöntäneet kyseisille juutalaisille viisumit Japanista Curaçaoon, Alankomaiden hallussa olevalle Karibianmeren saarelle. Vuonna 1985 Israel nimesi Sugiharan vanhurskaaksi kansakuntien joukossa.
Kaunasissa Liettuassa on avoinna Sugiharan kotimuseo. Siellä on erinomaisen hyvin taustoitettu näyttely, joka kertoo rohkeiden ja luovien miesten toiminnasta.
Richard Mayo
Richard Walden Mayo (12. kesäkuuta 1902 Dorchester, Massachusetts – 10. marraskuuta 1996 Boca Raton, Florida) oli yhdysvaltalainen nykyaikainen viisiottelija ja olympiamitalisti.
Mayo oli West Pointissa miekkailujoukkueen kapteeni ja maastojuoksija, ja hänet johdatti nykyaikaisen viisiottelun pariin William Rose, joka oli lajin ensimmäisiä toimijoita Yhdysvalloissa. Mayo osallistui ensimmäisiin olympialaisiinsa Amsterdamissa 1928, jossa hän oli yhdeksästoista henkilökohtaisessa kisassa. Pettymyksen tuottaneeseen sijoitukseen suurena syynä oli Mayon 37. eli viimeinen sija ratsastusosuudessa. Hän vietti koko vuoden 1931 ratsastuskoulussa Kansasissa ennen Los Angelesin olympiakisoja 1932. Omistautuminen asialle kannatti, sillä kisoissa Mayo sijoittui ratsastuksessa toiseksi ja oli ennen viimeistä lajia kärjessä. Maastojuoksussa hän kuitenkin loukkasi akillesjänteensä ja putosi kokonaiskisan pronssille.
Mayo työskenteli armeijassa ja muun muassa komensi Yhdysvaltain 15. armeijaa Ranskassa toisen maailmansodan aikana. Hän jäi eläkkeelle 1956 prikaatikeneraalin arvonimen kantajana.
Suhinators
Suhinators on helsinkiläinen reggae -kokoonpano. Yhtyeen ensimmäinen nimeään kantava studioalbumi julkaistiin toukokuussa 2009. Albumin julkaisi Studio Red.
Jäsenet
Yhtyeen viralliset jäsenet ovat Nestori, Puppa J, Papa Zai ja Renegade. Suhinatorsin albumilla vierailevat jamaikalainen reggae-tähti Prezident Brown sekä etelä-afrikkalaiset Teba Shumba ja Crosby. Mukana ovat myös laulaja Kari Kosmos sekä rap-artisti Paleface.
Ágioi Trimithiás
Ágioi Trimithiás on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
Ágioi Trimithiáksen kylä sijaitsee Kyproksen keskiosissa noin 18 kilometriä lounaaseen pääkaupunki Nikosiasta. Kylän nimi on yhdistelmä kahdesta nimestä, Ágioi (”Pyhät”) ja Trimithiás, toisin sanoen se ei viittaa suoraan johonkin kyseisen nimiseen pyhään (tai pyhiin).
Seppo Tauriainen
Seppo Tauriainen (s. 1983) on suomalainen taikuri, klovni ja vatsastapuhuja. Hän esiintyy taiteilijanimellä Klovni Sebastian. Hän on esiintynyt muun muassa useita kiertueita Sirkus Finlandiassa, Linnanmäellä sekä Oulun Vauhtipuistossa.
Tauriaisella on ollut useita esiintymisiä sekä kiertueita ulkomailla mm. Ruotsissa, Norjassa, Venäjällä, Amerikassa, Virossa, Belgiassa ja Kiinassa.
Vuonna 2014 hänet palkittiin Kiinassa Wuhanin kansainvälisillä sirkusfestivaaleilla Excellent Award-palkinnolla.
Esiintymisiä
Klovni Sebastian on ollut vuosittain mukana sirkuskiertueilla ja esiintynyt televisiossa Suomessa ja ulkomailla
Why Me?
”Why Me?” oli Irlannin voitokas edustuskappale vuoden 1992 Eurovision laulukilpailussa. Kaksinkertaisen euroviisuvoittajan Johnny Loganin säveltämän ja sanoittaman englanninkielisen kappaleen esitti Linda Martin. Se sai kilpailussa 155 pistettä voittaen seuraavaksi tulleen Ison-Britannian 16 pisteellä. Kappaleen esiintymisnumero oli 17. Kyseessä oli neljäs Irlannin kaikkiaan seitsemästä voitosta.
”Why Me?” menestyi hyvin Irlannissa ja Itävallassa, mutta muuten sen kaupallinen menestys oli surkea.
Akáki
Akáki on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
Akákin kylä sijaitsee Kyproksen keskiosissa noin 22 kilometriä länteen pääkaupunki Nikosiasta. Kylä on ollut olemassa viimeistään bysanttilaisella ajalla, ja se on oletettavasti saanut nimensä maiden alkuperäisesti Akakios-nimisestä omistajasta.
In Your Eyes (Niamh Kavanaghin kappale)
In Your Eyes oli vuoden 1993 eurovision laulukilpailun voittajakappale. Sen esitti Niamh Kavanagh englanniksi ja se oli Irlannin viides maan seitsemästä voitosta. Kappale sai 187 pistettä, voittaen seuraavaksi tulleen Ison-Britannian 23 pisteellä. Kappaleen esiintymisnumero oli 14.
Kappale oli Irlannissa vuodein myydyin single ja meni brittilistoillekin sijalle 24.
Mamadou Konaté
Mamadou Konaté (1897 Kati – 11. toukokuuta 1956 Bamako ) oli malilainen opettaja ja poliitikko.
Konaté valmistui William Ponty -koulusta ja toimi opettajana maaseudulla. Vuodesta 1930 lähtien hän opetti Bamakon École primaire supérieuressa ja vuodesta 1934 toimi vasta perustetun École ruralen rehtorina. Konaté osallistui erilaiseen järjestötoimintaan ja oli ehdokkaana Ranskan Sudanin ensimmäisissä vaaleissa vuonna 1945. Hän perusti Modibo Keïtan kanssa Bloc soudanais -puolueen, josta vuonna 1946 tuli Union soudanaise – Rassemblement démocratique africain. Konaté toimi Ranskan Sudanin edustajana Ranskan kansalliskokouksessa vuosina 1946–1956. US–RDA:n puheenjohtajana hän oli Malin itsenäisyyden pääarkkitehti, jonka kuolema maksatulehdukseen avasi Modibo Keïtalle tien valtaan.
Skythes (vaasimaalari)
Skythes oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 520–505/490 eaa.
Skythes oli varhaisia punakuviomaalareita. Hänen signeerauksensa tunnetaan useista vaaseista. Yhteensä hänen nimiinsä on laitettu ainakin 60 eri vaasia. Punakuviotekniikan lisäksi hän käytti myös kaksikielistä tekniikkaa. Hän toimi mahdollisesti myös savenvalajana, ja tässä hänen arvellaan toimineen yhdessä Kakhrylionin kanssa.
Johan Niclas Cramér
Johan Niclas Cramér (1812−1893) oli ruotsalainen opettaja ja kirjailija. Hän toimi 1842−1856 rehtorina Visbyssä ja julkaisi paljon kirjoituksia varsinkin kouluasioista ja uskonnollisista kysymyksistä. Hän halusi täydellisesti erottaa toisistaan koulun ja kirkon, poistaa kaiken tunnustuksellisen uskonnonopetuksen alkeisoppilaitoksista, siirtää kuolleiden kielten opiskelemisen yliopistoon, jotta aikuisoppilaitoksissa voitaisiin laskea perustus yleiselle ja todelliselle kansalaissivistykselle. Cramér oli saanut pappisvihkimyksen, mutta luopui sittemmin kirkosta, koska hän hylkäsi kaiken ilmoitetun uskonnon.
Cramérilla on ollut merkittävä vaikutus aikalaiskirjailijoihin. August Strindberg todistaa siitä muutamassa kohdassa teoksessaan Palkkapiian poika. Fredrika Bremer on sisällyttänyt teokseensa Fader och dotter (1858) Cramérin kertomuksen "En gotländsk postfärd" (1855) melkein sellaisenaan.
Villa Granholmen
Villa Granholmen on huvilakokonaisuus Granholmenin saarella Soukassa Espoon lounaisosassa. Se käsittää kaksi rakennustaiteellisesti merkittävää asuintaloa, suuren talousrakennuksen ja vanhan puiston.
Granholmenin pienemmän huvilan suunnitteli arkkitehti Theodor Höijer syksyllä 1877 ja sen rakennutti insinööri Edvin Bergroth. Huvila on osittain kaksikerroksinen ja sen erikoisuutena on erittäin koristeellinen ja suuri avoveranta. Rakennusvaiheessa ei noudatettu Höijerin piirustuksia aivan sellaisenaan. Suurempi huvila on samankaltainen kuin pienempi, ja joitakin vuosi uudempi. Myös siihen kuuluu koristeellinen avoveranta. Molempien huviloiden ylempi kerros on hieman alempaa kerrosta leveämpi.
Alámpra
Alámpran kylä sijaitsee Kyproksen keskiosissa linnuntietä noin 22 kilometriä etelään pääkaupunki Nikosiasta. Kylän nimen sanotaan viittaavan ”tuleen” (Kyproksen murteella a lámpra) ja liittyvän legendaan, jonka mukaan kylä pelastui tulipalolta ihmeen kautta.
Rock ’n’ Roll Kids
Rock 'n' Roll Kids oli vuoden 1994 Eurovision laulukilpailun voittajakappale. Sen esittivät Paul Harrington & Charlie McGettigan englanniksi ja se oli Irlannin kuudes maan seitsemästä voitosta. Kappale sai 226 pistettä, voittaen seuraavaksi tulleen Puolan 60 pisteellä. Kappale oli myös viisuhistorian ensimmäin yli kaksisataa pistettä saanut kappale. Kappaleen esiintymisnumero oli kolme.
The Voice (Eimear Quinnin kappale)
The Voice oli vuoden 1996 Eurovision laulukilpailun voittajakappale. Sen esitti Eimear Quinn englanniksi ja se oli Irlannin seitsemäs ja viimeisin voittokappale. Kappale sai 162 pistettä, voittaen seuraavaksi tulleen Norjan 48 pisteellä. Kappaleen esiintymisnumero oli 17.
Kappale menestyi kaupallisesti huonosti, sillä se ei mennyt edes Irlannin listakärkeen. Irlannin neljäs voitto viiden vuoden sisällä saikin aikaan runsaasti arvostelua.
Kiinan historia
Kiinan historia ulottuu tuhansien vuosien taakse ja on vaikuttanut olennaisesti koko ihmiskunnan kulttuurin kehitykseen. Kiinan kulttuuri on enimmäkseen omasyntyistä ja kiinalaiset antavat maansa historialle suuren merkityksen.
Yksiselitteistä vastausta siihen mikä on Kiinan alku, on vaikea antaa. Kiinan valtiota merkittävästi varhaisempi on kiinalainen kulttuuripiiri. Sen alkuaikoja voidaan jäljittää tuhansien vuosien taakse, jolloin heimovaltioista alkoi muodostua yhtenäinen dynastinen keisarikunta. Ennen keisariajan alkua kiinalaisen kulttuurin historia on pitkälti näiden useiden heimojen historiaa. Yhtenäisen Kiinan käsite syntyi Qin-dynastian yhdistettyä suurin piirtein koko Kiinan nykyinen alue valtansa alle 200-luvulla eaa.
Iqaluitin lentoasema
Iqaluitin lentoasema  on lentoasema Kanadan Nunavutin territoriossa, Iqaluitin kaupungissa. Kentän omistaa ja sitä ylläpitää Nunavutin territorio.
Kiinan historia
Maan historia jaetaan usein eri ajanjaksoihin. Yhteiskunnallis-taloudellisten muodostelmien kannalta Kiinan historia voidaan jakaa esimerkiksi kolmeen pääkauteen. Varhaiskausi yhtenäisen keisarikunnan muodostumiseen 221 eaa. saakka, varhainen keisarikausi Tang-dynastian loppuun saakka, ja myöhäisempi keisarikausi Song-dynastiasta alkaen. Uusimpaan aikaan kuuluvat keisarivallan loppukausi sekä tasavallan ja kansantasavallan ajat. Jaottelutapoja on useita, mutta usein on selkeintä jakaa maan historia kronologisesti dynastioiden aikakausien, sekä uuden ajan Kiinan tasavallan ja yhä jatkuvan Kiinan kansantasavallan aikakausien mukaan.
Iqaluitin lentoasema
Historia
Lentokentän perustivat Yhdysvaltain ja Kanadan ilmavoimat yhteistyössä. Ensimminen kiitotie valmistui joskus vuosien 1942 ja 1943 aikana. Vuonna 1963 sotilastukikohta suljettiin ja kenttä muutettiin siviililentoasemaksi.
Kiinan historia
Varhaiskausi
thumb|left|150px|Longshanin kulttuurin ajalta säilynyt saviastia.
Iqaluitin lentoasema
Historia
1950-luvulta lähtien lentoasema tuli tunnetuksi suosittuna teknisenä välilaskupaikkana, jossa suoritettiin polttoainetankkausta, huoltoa ja henkilökunnan vaihtoa. Lentoyhtiöiden siirtyessä pidemmän matkan Boeing 707- ja Douglas DC-8 -koneisiin liikenne lentoasemalle supistui. Nykyisin lentoasema toimii lähinnä paikallisena lentoasemana ja isäntänä alueella suoritettaville ilmasotaharjoituksille.
Kiinan historia
Esihistoria
Varhaiset ihmiset asuttivat joidenkin todisteiden mukaan nykyisen Kiinan aluetta vanhemmalla pleistoseenikaudella, noin kaksi miljoonaa vuotta sitten, mutta todisteet tästä ovat puutteellisia. Varmaa tietoa on saatu keskipleistoseenikauden ajalta, noin puoli miljoonaa vuotta sitten. Tältä ajanjaksolta on löydetty Homo erectus -ryhmään kuuluneen Pekinginihmisen fossiili lähellä Pekingiä sijaitsevasta luolasta. Pekinginihminen osasi käyttää tulta ja kykeni valmistamaan yksinkertaisia kivityökaluja. Nykyihminen levisi Kiinaan viimeistään nuoremmalla pleistoseenikaudella, noin 80 000 vuotta sitten, mutta nykyihmisiä on saattanut elää alueella jo tätä ennen.
Neoliittinen kausi alkoi kiinassa luultavasti noin 9000 vuotta sitten, jolloin ihmiset eivät olleet enää pelkästään metsästäjä-keräilijöitä. Ihmiset alkoivat viljellä kasveja ja kesyttää eläimiä asteittain pitkällä ajanjaksolla. Maanviljely ja karjatalous on tämän hetken käsityksen mukaan kehittynyt Kiinan alueella itsenäisesti, riippumatta Länsi-Aasian kehityksestä. Jo neoliittisella kaudella alkoi kehittyä kiinalainen kulttuurikokonaisuus. Kiinan alueella vaikutti neoliittisella kaudella ainakin kolme erillistä kulttuurialuetta, joiden keskukset sijaitsivat Pohjois-Kiinassa Keltaisenjoen keskivaiheilla ja Weijoen laaksossa, Jangtsen alajuoksun laaksossa ja sitä ympäröivillä rannikoilla, sekä Kaakkois-Kiinan rannikolla. Merkittävimpiä neoliittisen kauden kulttuureista olivat Jangtsen varrella sijainnut Longshanin kulttuuri ja pohjoinen Yangshaon kulttuuri.
Varhaisimmat todisteet riisinviljelystä ovat maan pohjoisosasta, Longshanin kulttuurin alueelta Itä-Kiinan rannikolla. Ihmiset pitivät kotieläiminään sikoja ja koiria, ja myös vesipuhveli oli todennäköisesti kesytetty. Pohjois-Kiinan keskiosassa sijainneen Yangshaon kulttuurin alueella merkittäviä viljelykasveja olivat tähkähirssi ja viljahirssi, jotka soveltuivat hyvin alueen ilmastoon ennen keinokastelun aikaa. Yangshaon kulttuurin aikana harjoitettiin myös kaskiviljelyä. Myös silkkiperhosen toukkia ja hamppua kasvatettiin. Merkittävä Yangshao-kulttuurin arkeologinen alue on Banpon kivikautinen kylä lähellä nykyistä Xi'anin kaupunkia.
Pronssikauden alkuun, noin vuoteen 2000 eaa. tultaessa yhteiskuntarakenteeseen oli ilmestynyt luokkaeroja. Asutukset suurenivat ja kylät oli ympäröity muurein. Kivi-, luu-, ja saviastioiden lisäksi tunnettiin myös jo metallin valmistus. Tuolta aikakaudelta lähtien on olemassa kirjallisia lähteitä, mutta monet niistä ovat selvästi tarua. Mytologisia hahmoja ovat esimerkiksi jumalainen hallitsija Keltainen keisari ja maanviljelyksen kehittäjä Shen Nong.
thumb|left|150px|Shang-dynastian aikaisten asuinalueiden löytöpaikkoja Keltaisenjoen alueelta.
Iqaluitin lentoasema
Lentoasemalla tapahtuneet tapaturmat
31. toukokuuta 1996 Virgin Atlanticin lento 7, Lontoosta Los Angelesiin, laskeutui kentälle, kun matkustaja oli saanut sydäninfarktin lennolla. Tämä oli ensimmäinen kerta kun Boeing 747 -jumbojetti laskeutui lentoasemalle. Laskeutuminen onnistui normaalisti, mutta rullatessaan rullaustiellä yksi koneen moottoreista osui polttoainepumppausautoon, mikä aiheutti vakavan polttoainevuodon kentällä. 397 koneen matkustajaa, joiden joukossa oli laulaja Gary Barlow ja Kentin prinssi Michael, viettivät kentällä ja osa matkustajista paikallisella curling-areenalla noin 16 tuntia, ennen kuin Virgin sai toimitetuksi 2 pienempää lentokonetta viemään matkustajat kohteeseensa. Korjattu 747-kone palasi liikenteeseen neljä päivää myöhemmin. Infarktin saanut matkustaja selvisi sairauskohtauksesta.
Kiinan historia
Ensimmäiset dynastiat
thumb|250px|Shang-dynastian aikana kehittyi pronssinvalutaito. Tarujen mukaan Kiinan ensimmäinen dynastia oli noin 2100 eaa. alkanut Xia-dynastia. Sen ajoilta ei ole kuitenkaan löydetty varmentavia kirjallisia lähteitä. Yhtään Xia- tai sitä seuranneen Shang-dynastian aikaista kirjallista asiakirjaa ei ole säilynyt. Varhaisimat näistä dynastioista kertovat tekstit on kirjoitettu vasta ensimmäisen vuosisadan eaa. alussa, eli monia satoja vuosia Xia- ja Shang-kausien jälkeen. Todisteiden puuttuessa epäiltiin pitkään, onko dynastioita ollut todellisuudessa edes olemassa. Perinteisissä Kiinan historioissa ei Xia-dynastian olemassaoloa ole koskaan epäilty, mutta yksi Xia-ajan mahdollisista pääkaupungeista löydettiin 1950-luvulla arkeologisissa kaivauksissa Henanin maakunnasta, Erlitoun pronssikautiselta asuinalueelta. Myöhemmät löydökset ovat paljastaneet Xia-sivilisaation jäänteitä paikoissa, jotka on mainittu muinaisissa kiinalaisissa teksteissä.
Jäänteitä Xia-dynastiaa seuranneesta Shang-dynastiasta löytyi Henanin maakunnasta, Anyangin kaupungin läheltä vuonna 1899, kun Yuanjoen tulviessa tulvan viemien maakerrosten alta paljastui luunpalasia, joihin oli piirretty vaikeaselkoisia merkkejä. Merkit tulkittiin 1920-luvulla Shang-dynastian aikaisiksi kirjoituksiksi. Myöhemmissä kaivauksissa piirtokirjoituksella varustettuja luita on löytynyt lisää. Radiohiiliajoituksella on voitu ajoittaa varhaisimmat kirjoitukset noin vuoteen 1500 eaa.
Iqaluitin lentoasema
Lentoasemalla tapahtuneet tapaturmat
14. elokuuta 1996 Kanadan kuninkaallisten ilmavoimien CF-18 Hornet suistui kiitotieltä nousukiidon yhteydessä ja rikkoi polttoaineputken. Polttoaineen takia kone syttyi tuleen. Lentäjä käytti heittoistuinta ennen onnettomuutta ja pelastui vähäisin vammoin, ainoastaan nilkkansa murtaneena. Polttoaineputki suljettiin ja tulipalo saatiin sammutettua alle tunnissa tapaturmasta.
August Herckman
Karl August Herckman (11. huhtikuuta 1843 Mäntyharju – 21. tammikuuta 1926 Mikkeli ) oli suomalainen juristi ja moninkertainen valtiopäivämies.
Iqaluitin lentoasema
Lentoasemalla tapahtuneet tapaturmat
30. huhtikuuta 2008 Air Canadan lento 851, Lontoosta Calgaryyn, laskeutui lentoasemalle matkustajan saatua sairauskohtauksen lennolla. Kone joutui viipymaan lentoasemalla viisi tuntia, koska kentällä ei ollut tarvittavaa välineistöä käynnistää Airbus A330:n moottoreita. Kone teki välitankkauksen Montréalissa ja saapui Calgaryyn noin 04:00, 12 tuntia myöhässä.